wickkiey/tamil-wikipedia-markdown huggingface dataset:
# விலாக்


**விலாக்** (vlog) **நிகழ்பட** **வலைப்பதிவு** அல்லது **நிகழ்படப்** **பதிவு** என்றும் அழைக்கப்படுகிறது. இது வலைப்பதிவின் ஒரு வடிவமாகும், இதற்கான முதன்மை ஊடகம் நிகழ்படம் ஆகும். இதன் உள்ளீடுகள் பெரும்பாலும் உட்பொதிக்கப்பட்ட நிகழ்படத்தினை (அல்லது நிகழ்பட இணைப்பு) துணை உரை, படங்கள் மற்றும் பிற மீதரவுடன் இணைக்கின்றன. உள்ளீடுகளை ஒரே முறை எடுத்துப் பதிவு செய்யலாம் அல்லது பல பகுதிகளாக வெட்டலாம். மிகவும் பொதுவான **வீடியோ நாட்குறிப்பு** போலல்லாமல், விலோகுகள் பெரும்பாலும் பதிவு செய்பவர்கள் சுயமாக சித்தரிக்கும் வகையில் பதிவு செய்யப்படுகின்றன.  

சமீபத்திய ஆண்டுகளில், "விலாக்கிங்" சமூக ஊடகங்களில் ஒரு பெரிய சமூகத்தை உருவாக்கி, எண்மப் பொழுதுபோக்கின் மிகவும் பிரபலமான வடிவங்களில் ஒன்றாக மாறியுள்ளது. எழுதப்படும் வலைப்பதிவுகளுக்கு மாறாக, பொழுதுபோக்குடன், விலோகுகள் படங்கள் மூலம் ஆழமான புரிதலை வழங்க முடியும் என்று பரவலாக நம்பப்படுகிறது.  

## வரலாறு
1980களில், நியூயார்க் கலைஞரான நெல்சன் சல்லிவன், நியூயார்க் நகரம் மற்றும் தென் கரோலினாவைச் சுற்றிப் பயணம் செய்த அனுபவங்களை ஒரு தனித்துவமான விலோக் போன்ற பாணியில் நிகழ்படங்களைப் பதிவுசெய்து ஆவணப்படுத்தினார்.  

சனவரி 2, 2000-இல், ஆடம் கான்ட்ராஸ் வணிக நோக்கத்திற்காக லாஸ் ஏஞ்சல்சுக்குச் சென்றதை தனது நண்பர்களுக்குத் தெரிவிக்கும் நோக்கில் ஒரு நிகழ்படத்தினை வலைப்பதிவில் வெளியிட்டார். அதுவே வலைப்பதிவு வரலாற்றில் அதிக நேரம் ஓடக்கூடிய விலாக் ஆனது. அந்த ஆண்டின் நவம்பரில், அட்ரியன் மைல்ஸ் ஒரு புகைப்படத்தின் உரையை மாற்றும் நிகழ்படத்தினை வெளியிட்டார், அவரது நிகழ்பட வலைப்பதிவைக் குறிக்க *வோக்* என்ற வார்த்தையை உருவாக்கினார். திரைப்படத் தயாரிப்பாளரும் இசைக்கலைஞருமான லூக் பௌமன் 2002 ஆம் ஆண்டில் இப்போது செயல்படாத Tropisms.org தளத்தை அவரது கல்லூரிக்குப் பிந்தைய பயணங்களின் வீடியோ நாட்குறிப்பாகத் தொடங்கினார், இது விலாக் அல்லது வீடியோலாக் என்று அழைக்கப்படும் முதல் தளங்களில் ஒன்றாகும். 2004 ஆம் ஆண்டில், ஸ்டீவ் கார்பீல்ட் தனது சொந்த நிகழ்பட வலைப்பதிவைத் தொடங்கினார் மற்றும் அந்த ஆண்டை "நிகழ்பட வலைப்பதிவின் ஆண்டு" என்று அறிவித்தார்.  

### பல்வேறு நிகழ்வுகள்

- 2005, சனவரி - முதல் விலாக் மாநாடு, நியூயார்க் நகரில் நடைபெற்றது.
- 2006, நவம்பர் - இரினா இசுலட்ஸ்கி முதலாமாண்டு வீடியோ வலைப்பதிவு விருதுகளான தி வ்லாக்கிஸை உருவாக்கித் தொகுத்து வழங்கினார்.
- 2007, மே மற்றும் ஆகஸ்ட் - *தி வால் ஸ்ட்ரீட் ஜர்னல்* ஒரு பாட்டியின் புகைப்படத்தினை அதன் முதன்மை இதழின் முதல் பக்கத்தில் இடம் பெறச் செய்தது. வயதானவர்களும் தற்போது இணைய நிகழ்பட உலகில் ஈடுபடுகிறார்கள் என்பதைக் குறிப்பிட ஆகஸ்ட் 2007 இல், அவர் *ஏபிசி வேர்ல்ட் நியூஸ் டுநைட்* பிரிவில் இடம்பெற்றார்.
# அகேரி சட்டமன்றத் தொகுதி


**அகேரி சட்டமன்றத் தொகுதி (Aheri Assembly constituency) என்பது** மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 தொகுதிகளில் ஒன்றாகும். இத்தொகுதியானது கட்சிரோலி மாவட்டத்தில் உள்ளது. தொகுதி எல்லை நிர்ணயம் 2008 இல் நடந்தது. அகேரி, கட்சிரோலி-சிமூர் மக்களவைத் தொகுதிக்கு உட்பட்டதாகும்.  
## சட்டமன்ற உறுப்பினர்கள்

| 1952 | நம்தேராவ் பாலாஜி போரெட்டிவார் | இந்திய தேசிய காங்கிரசு |
| --- | --- | --- |
| 1957 | ராசே விசுவேசுவர ராவ் | சுயேச்சை |
| 1962 |  |  |
| 1967 | ஜே. ஒய். சாகரே |  |
| 1972 | அலோன் வித்தோபா | இந்திய தேசிய காங்கிரசு |
| 1978 | மேசுராம் பகவான்சா சிவான்சாகா | சுயேச்சை |
| 1980 | தாலாண்டி பெண்டா ராம | இந்திய தேசிய காங்கிரசு (இ) |
| 1985 | அத்ரம் ராசே சத்யவன்ராவ் ராசே விசுவேசுவரராவ் | சுயேச்சை |
| 1990 | தரம்ராவ் பாபா அத்ராம் | இந்திய தேசிய காங்கிரசு |
| 1995 | அத்ரம் ராஜே சத்யவன்ராவ் ராசே விசுவேசுவரராவ் | நாக் விதர்பா அந்தோலன் சமீதி |
| 1999 | தரம்ராவ் பாபா அத்ரம் | கோண்ந்வானா கணதந்திர கட்சி |
| 2004 | தேசியவாத காங்கிரசு கட்சி |  |
| 2009 | தீபக் மல்லாஜி அத்ரம் | சுயேச்சை |
| 2014 | ராசே அம்பிரிசுராவ் ராசே சத்யவான் ராவ் அத்ரம் | பாரதிய ஜனதா கட்சி |
| 2019 | தரம்ராவ் பாபா அத்ரம் | தேசியவாத காங்கிரசு கட்சி |
| 2024 | } |  |

## தேர்தல் முடிவுகள்
### 2024
# தி ஸ்பைடர் அண்ட் தி பிளை



" **தி ஸ்பைடர் அண்ட் தி ஃப்ளை** " (The Spider and the Fly) என்பது மேரி ஹவிட் (1799-1888) எழுதி 1829 இல் வெளியான கவிதையாகும். கவிதையின் முதல் வரி "'நீ என் வீட்டின் வரவவேற்பறைக்குள் வருவாயா?" என்று சிலந்தி, பூச்சியிடம் கேட்பதாகத் துவங்குகிறது. இந்தக் கவிதையானது, ஒரு தந்திரமான சிலந்தி மயக்கும் வார்த்தைகள், சூழ்ச்சி ஆகியனவற்றைச் செய்து எவ்வாறு ஒரு பூச்சியினைச் சிக்க வைக்கிறது என்பது பற்றியது. இது, தங்கள் உண்மையான நோக்கங்களை மறைக்க முகஸ்துதி மற்றும் வசீகரத்தைப் பயன்படுத்துபவர்களுக்கு எதிரான எச்சரிக்கைக் கதையாகும்.  

இந்தக் கவிதை *தி நியூ இயர்ஸ் கிஃப்ட் அண்ட் ஜூவனைல் சாவனிரில்* "*எ நியூ வெர்சன் ஆஃப் அன் ஓல்டு ஸ்டோ*ரி" எனும் துணைத் தலைப்புடன் வெளியிடப்பட்டது, இதன் தலைப்புப் பக்கத்தில் 1829 ஆம் ஆண்டின் வெளியீட்டு ஆண்டைக் கொண்டுள்ளது, ஆனால் புத்தாண்டு நாளுக்கு முன்பே வெளியிடப்பட்டு அக்டோபர் 1828 இல் பத்திரிகைகளில் மதிப்பாய்வு செய்யப்பட்டது.  

தொடக்க வரி அனைத்து ஆங்கிலப் பதிப்புகளிலும் மிகவும் அங்கீகரிக்கப்பட்ட மற்றும் மேற்கோள் காட்டப்பட்ட முதல் வரிகளில் ஒன்றாகும். பெரும்பாலும் "என் வரவேற்பறைக்குள் நுழை" *(Step into my parlour)* அல்லது "என் வரவேற்பறைக்குள் வா" *(Come into my parlour)* என்று தவறாகக் குறிப்பிடப்படுகிறது, இது ஒரு உள்ளொழியுரையாக மாறிவிட்டது, இது ஒரு தவறான உதவி அல்லது நட்பைக் குறிக்கப் பயன்படுகிறது, அது உண்மையில் ஒரு பொறியாகும்.  

## தழுவல்கள்

; திரைப்படம்  

- ராபர்ட் பி. மாண்டல் நடித்த தி ஸ்பைடர் அண்ட் தி பிளை (1916)
- தி ஸ்பைடர் அண்ட் தி பிளை (1949)
- 1923 கார்ட்டூன்: *ஈசாப் ஃபேபிள்ஸ் ஸ்டுடியோவின்* நாடகக் குறும்படம்.

; இசை  

- 1930 ஆம் ஆண்டு பார்பெக்யூ பாப்பின் பாடல்
- ஃபேட்ஸ் வாலர், ஆண்டி ரசாஃப் மற்றும் ஜேசி ஜான்சன் ஆகியோரின் 1938 -இல் வெளியான பாடல்
- த ரோலிங் ஸ்டோன்ஸின் 1965 இல் வெளியான பாடல்
- 1989 ஆம் ஆண்டு வெளியான பாடலான தி க்யூர் (" தாலாட்டு ") கவிதையைக் குறிப்பிடுகிறது
# இந்தியச் சமையல் கலை நிபுணர்களின் பட்டியல்

**இந்திய சமையல் கலை நிபுணர்களின் பட்டியல்** (*List of Indian chefs*) என்பது சமையல் கலையில் தங்கள் சிறந்த பணிக்காகவும், பல்வேறு வகையான இந்திய உணவுகள் மற்றும் சமையல் குறிப்புகளைத் தயாரிப்பதற்கும் பெயர் பெற்ற இந்தியச் சமையல்காரர்களின் பட்டியல் ஆகும்.  

## இந்தியச் சமையல்காரர்கள்

குறிப்பிடத்தக்க இந்தியச் சமையல்காரர்களில் சிலர் பின்வருமாறு:  

- ஆர்த்தி செக்வேரா (1978-முதல்)
- அமித் பூரி (1979-முதல்)
- அஞ்சும் ஆனந்த் (1971-முதல்)
- சுர்ஜன் சிங் ஜாலி
- தாமோதரன்
- ஆசாத் (2004-முதல்)
- பிரசாத் சிர்னோமுலா (1988-முதல்)
- பரூக் கம்பட்டா
- பிலாய்ட் கார்டோசு (1960-2020)
- ககன் ஆனந்த்
- கரிமா அரோரா
- அர்பால் சோக்கி
- கேமந்த் பகவானி
- இம்தியாசு குரேசி
- ஜேக்கப் சகாயாகுமார் அருணி (1972-2012)
- கர்ரே மசுதானம்மா
- குமார் மகாதேவன் (1960-முதல்)
- குணால் கபூர்
- எம். எஸ். கிருஷ்ணா ஐயர்
- மதுர் ஜாஃப்ரி (1933-முதல்)
- மனீத் சவுகான் (1976-முதல்)
- மனிஷ் மெக்ரோத்ரா (1974-முதல்)
- மஞ்சு மல்லி
- மஞ்சுநாத் முரல் (1973-முதல்)
- மாதம்பட்டி ரங்கராஜ் (2002 முதல்)
- மெகபூப் ஆலம் கான்
- நாராயண ரெட்டி
- நாராயணன் கிருஷ்ணன் (1981-முதல்)
- நெல்சன் வாங் (1950-முதல்)
- நிலேசு லிமாய் (1972-முதல்)
- நிதா மேத்தா
- பங்கஜ் பதௌரியா
- ராஜேஷ் மசும்தர்
- ராஜி ஜல்லேப்பள்ளி (1949-2002)
- ரன்வீர் பிரார் (1978-முதல்)
- ரிது டால்மியா (1973-முதல்)
- ரிபுதமான் கண்டா
- ரோமி கில் (1972-முதல்)
- சஞ்சய் தும்மா (1970-முதல்)
- சஞ்சீவ் கபூர் (1964-முதல்)
- சதீஷ்குமார் ஞானம் (2003)
- சரன்ஷ் கோய்லா (1987-முதல்)
- ஷாஜியா கான்
- சிப்ரா கன்னா (1981-முதல்)
- சுவீர் சரண் (1972-முதல்)
- தர்லா தலால் (1936-2013)
- வருண் இனாம்தார் (1984-முதல்)
- வெங்கடேஷ் பட்
- விகாசு கன்னா (1971-முதல்)
- விக்ரம் சுந்தரம்
- வினீத் பாட்டியா
- விசுவேசு பட்
- விவேக் சிங் (1971-முதல்)

-
# அமித் பூரி



**அமித் பூரி** (*Amit Puri*) (பிறப்பு: சனவரி 28,1979) என்பவர் இந்திய சமையற்கலை வல்லுநரும் தொழில்முனைவோரும் சமையற்கலை புத்தக எழுத்தாளரும் ஆவார். இவர் அமெரிக்க விடுதிகள் மற்றும் தானியர் விடுதிகள் சங்கத்தில் சமையற்கலையில் பட்டம் பெற்றுள்ளார். சென்னையில் உள்ள விஜிபி உணவக மேலாண்மைக் கழகத்தில் பட்டயப்படிப்பினை முடித்துள்ளார். *ரிபைனரி 091*, துபாய், *ஆப்டர்லைப் காசுட்ரோபப்* போன்ற தேசிய மற்றும் பன்னாட்டு வணிக நிறுவனங்களில் பணியாற்றியுள்ளார். 2022ஆம் ஆண்டு, அமித் இந்தியாவின் சமையல் மரபால் உந்துதல் பெற்று, "தி ப்ளூ டிபின்" என்ற திரள் சமையலறையை மும்பையில் தொடங்கினார்.  

அமித் பூரி *ரீடிபைனிங் கம்பர்ட் பூட் வித் செப் அமித் பூரி* எனும் சமையல் குறித்த புத்தகத்தினை எழுதியுள்ளார். *பெமினா*, *அப்பர் கிரசுட் இந்தியா* மற்றும் *ஆர்கிடெக்சரல் டைஜஸ்ட்* போன்ற முன்னணி இதழ்களில் அமித்பூரி குறித்த செய்திகள் இடம்பெற்றுள்ளன.  

## பனுவல்
- *Redefining Comfort food with Chef Amit Puri*, ASIN:9389058333 (ஆங்கிலத்தில்)
# எலவஞ்சேரி


**எலவாஞ்சேரி** (*Elavancherry*) என்பது இந்தியாவின், கேரளத்தின், பாலக்காடு மாவட்டம் கொல்லங்கோடுக்கு அருகில் உள்ள ஒரு சிற்றூரும், கிராம ஊராட்சியும் ஆகும். மேற்கு தொடர்ச்சி மலையின் ஒரு பகுதியான நெல்லியம்பதி மலைத்தொடர்களின் அடிவாரத்தில் இந்த ஊர் அமைந்துள்ளது. உயரமான பனை மரங்களும், பசுமையான நெல் வயல்களும் அதன் பின்னணியில் அழகான மலைகள் நிறைந்த பகுதியாக எலவஞ்சேரியின் நிலப்பரப்பு உள்ளது. இப்பகுதி திரைப்படங்கள், விளம்பரப் படங்களை படமாக்குவதற்கு ஏற்ற இடமாக உள்ளது. எலவஞ்சேரியைச் சேர்ந்தவர்கள் கேரளம் முழுவதிலும் அதிக அளவில் அரசு ஊழியர்களாகப் பணியாற்றிவருகின்றனர். ஊரில் உள்ள சுமார் 50% குடும்பங்களில் குறைந்தது ஒருவராவது கேரள மாநில அரசு ஊழியராக பணியாற்றுகின்றனர். திருவனந்தபுரம் தொகுதி மக்களவை உறுப்பினரும், ஐநாவின் முன்னாள் துணைச் செயலாளருமான சசி தரூர் இந்தக் கிராமத்தைச் சேர்ந்தவர்.  

## மக்கள்வகைப்பாடு
2001 இந்திய மக்கள் தொகைக் கணக்கெடுப்பின்படி, எலவஞ்சேரியின் மக்கள் தொகை 17,537 ஆகும். அதில் 8,495 பேர் ஆண்களும், 9,042 பேர் பெண்களுமாவர். இப்பகுதியில் மலையாளம் அதிகமாக பேசப்படும் மொழியாகவும், அதற்கடுத்து தமிழும் உள்ளது. மொத்த மக்கள் தொகையில் 80% இந்துக்கள் உள்ளனர். மாநிலத்தின் மற்ற இடங்களைப் போலவே எலவஞ்சேரியின் சில பகுதிகளிலும் முசுலிம்களும், கிறித்தவர்களும் காணப்படுகின்றனர்.
# இராகவன் ஐயர்



**இராகவன் ராமச்சந்திரன் ஐயர்** (*Raghavan Iyer*) (ஏப்ரல் 21,1961-மார்ச் 31,2023) என்பவர் இந்திய வம்சாவளியைச் சேர்ந்த அமெரிக்க சமையல் கலை நிபுணரும் எழுத்தாளரும் ஆவார். 2001ஆம் ஆண்டில் *பேட்டி குரோக்கர் இந்தியன் கோம் குக்கிங்* எனும் இந்தியச் சமையல் குறித்த இவர் எழுத தொடங்கிய சமையல் புத்தகங்கள், கையேடுகள் பல அமெரிக்கர்களுக்கு இந்தியச் சமையலை அறிமுகப்படுத்தின. கறி தூள் போன்ற எளிமைப்படுத்தப்பட்ட சமையல் பொருட்களைப் பாரம்பரியத்திலிருந்து விலகி அறிமுகப்படுத்தியற்காகச் சர்ச்சைக்குரிய பாராட்டுக்களைப் பெற்றார்.  

## இளமை
ஐயர் 1961ஆம் ஆண்டில் இந்தியாவின் தமிழ்நாட்டின் சிதம்பரத்தில் பிறந்து மகாராட்டிரவின் மும்பையில் வளர்ந்தார். ஒரு பிரெஞ்சு ஆசிரியராகத் தனது பின்னணியைப் பயன்படுத்திச் சமையல் துறையில் வேலை தேடிப் பெற்ற பிறகு, சமையல் நிபுணராகவும் சமையல் கலை புத்தக எழுத்தாளராகவும் ஆனார்.  

## பணி
2001ஆம் ஆண்டில் இவரது முதல் புத்தகம் *பேட்டி குரோக்கரின் இந்தியன் கோம் குக்கிங்* வெளியானது. இந்தப் புத்தகம் இந்திய உணவுமுறையின் அறிமுகமாகும். இது அமெரிக்கர்களை இலக்காகக் கொண்டு எழுதப்பட்டது. இந்தப் புத்தகம் இந்தியச் சமையல் தொடர்பாகப் பிரபலமானது, பல சமையல் புத்தகங்களில் முதன்மையானது என்று *நியூயார்க் டைம்ஸ்* கருத்து தெரிவித்தது. சில மதிப்பீடுகளின்படி ஐயர், மற்ற இந்தியச் சமையல் கலை நிபுணரைவிட “இந்திய உணவை எப்படிச் சமைக்க வேண்டும் என்பதை அதிக அமெரிக்கர்களுக்கு கற்பித்துள்ளவர்" எனத் தெரிகிறது. 2016ஆம் ஆண்டில், இவர் தனது காணொளி தொடரான *இந்தியன் கர்ரீசு: தி பேசிக்ஸ் அண்ட் பியாண்டிற்கு* ஜேம்சு பியர்ட் அறக்கட்டளை விருதை வென்றார். இவரது முதன்மை திட்டமாகப் பொதுமக்கள் நிதி பங்களிப்புடன் உருவான *தி ரிவைவல் பூட்சு பிராஜெக்ட் குளோபல் கம்பர்ட்சு தட் கீல்* (*The Revival Foods Project: Global Comforts That Heal*.) உள்ளது.  

## வாழ்க்கை
ஐயர் தனது துணையான டெர்ரி எரிக்சனை மினசோட்டாவில் தனது முதல் நாளில் சந்தித்தார். இவர்கள் மினியாபோலிஸில் வசித்து வந்தனர். இவர்களுடன் இவர்களுடைய மகன் வளர்ந்துவந்தார்.  

தனது 50களின் பிற்பகுதியில், ஐயர் பெருங்குடல் புற்றுநோயால் அவதியுற்றார். பொதுமக்களுக்கு இது குறித்து பரிசோதனை செய்துகொள்ள விழிப்புணர்வினை ஏற்படுத்த முடிவு செய்தார். இந்த நோயுடன் ஐந்து ஆண்டுகள் வாழ்ந்தார். இந்நோய் இவரது மூளை மற்றும் நுரையீரலைப் பாதித்தது. மார்ச் 2023 31 அன்று, தனது 61 வயதில் சான் பிரான்சிசுகோவில் இறந்தார்.  

## படைப்புகள்
- 
- 
- 
- 
-
# தேசிய நெடுஞ்சாலை 702ஆ (இந்தியா)



**தேசிய நெடுஞ்சாலை 702ஆ** (*National Highway 702B (India)*) பொதுவாக தே. நெ. 702ஆ என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். இது முற்றிலும் இந்தியாவின் நாகாலாந்து மாநிலத்தில் அமைந்துள்ளது. தே. நெ. 702ஆ என்பது தேசிய நெடுஞ்சாலை 702-இன் ஒரு துணைச்சாலை ஆகும்.  

## வழித்தடம்
லோங்லெங் முதல் துயென்சாங் வரை  

## சந்திப்புகள்
- லோங்லெங் அருகே தேசிய நெடுஞ்சாலை 702 உடன் சந்திப்பு
- துயென்சாங் அருகே தேசிய நெடுஞ்சாலை 202 உடன் சந்திப்பு.
# கால்சியம் பெர்குளோரேட்டு



**கால்சியம் பெர்குளோரேட்டு** (*Calcium perchlorate*) என்பது Ca(ClO<sub>4</sub>)<sub>2</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். ஓர் உலோக பெர்குளோரேட்டு உப்பாகவும் வெடிக்கும் வினைத்திறம் கொண்டதாகவும் இச்சேர்மம் வகைப்படுத்தப்படுகிறது. தோற்றத்தில் மஞ்சள்-வெள்ளை நிறத்தில் படிக திடப்பொருளாகக் காணப்படுகிறது. ஒரு வலிமையான ஆக்சிசனேற்ற முகவராக, வெப்பம் மற்றும் வாயுவாக இருக்கும் பொருட்களை உருவாக்க சூடேற்றும்போது குறைக்கும் முகவர்களுடன் இது வினைபுரிகிறது. கால்சியம் பெர்குளோரேட்டு மூடிய கொள்கலன்களில் அழுத்தத்தை ஏற்படுத்தும். செவ்வாய் கிரகத்தின் மண்ணில் ஒரு பொதுவான இரசாயனமாக உள்ளது. செவ்வாய் கிரகத்தின் தூசியில் கிட்டத்தட்ட 1% எடையாகவும் கணக்கிடப்படுகிறது.  

## பண்புகள்
கால்சியம் பெர்குளோரேட்டு ஒரு வலுவான கனிம ஆக்சிசனேற்ற முகவராகும். வெடிப்புக்கு வழிவகுக்கும் பிற பொருட்களின் எரிப்பை இது அதிகரிக்கிறது. பெர்குளோரேட்டு அயனி ClO<sup>4-</sup> சமச்சீர் நான்முகி அமைப்பைக் கொண்டுள்ளது. குறைந்த எலக்ட்ரான்-தானம் செய்யும் புரோட்டான்-ஏற்றுக்கொள்ளும் சக்தி மற்றும் ஒப்பீட்டளவில் குறைந்த முனைவாக்கம் மூலம் கரைசலில் வலுவாக உறுதிப்படுத்தப்படுகிறது.  

## குறை உருகுநிலைத் திட்டம்
கால்சியம் பெர்குளோரேட்டு கரைசல் ஓர் எளிய குறை உருகுநிலைத் திட்ட அமைப்பை உருவாக்குகிறது. கால்சியம் பெர்குளோரேட்டு கரைசலின் குறை உருகுநிலைச் சேர்மம் 4.2 மோல் / 1000 கிராம் நீர் ஆகும். இது இசுட்ரோன்சியம் மற்றும் பேரியத்தின் நெருங்கிய தொடர்புடைய உலோக நேர்மின் அயனி பெர்குளோரேட்டுகளின் கலவையை மிகவும் ஒத்திருக்கிறது.  
1. 
1. 
1. 
1. 
1. 
1. 
}}
# தேசிய நெடுஞ்சாலை 702இ (இந்தியா)



**தேசிய நெடுஞ்சாலை 702இ** (*National Highway 702C (India)*) பொதுவாக **தே. நெ. 702இ** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 2-இன் துணைச்சாலையாகும். தே. நெ. 702இ இந்தியாவின் அசாம் மாநிலத்தின் வழியாகச் செல்கிறது.  

## வழித்தடம்
சிவசாகர், சிமலுகுரி, சோனாரி  

## சந்திப்புகள்
: சிப்சாகர் அருகே முனையம்  
: சோனாரி அருகே
# தேசிய நெடுஞ்சாலை 702ஈ (இந்தியா)



**தேசிய நெடுஞ்சாலை 702ஈ** (*National Highway 702D (India)*) பொதுவாக தே. நெ. 702ஈ என்று அழைக்கப்படுகிறது. இது இந்தியாவின் நாகாலாந்து மற்றும் அசாம் மாநிலங்களில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 2-இன் ஒரு கிளைச் சாலை ஆகும். இந்த புதிய நெடுஞ்சாலைக்குத் தேசிய தகுதி வழங்கப்பட்டுள்ளது. இது இரு வழிப்பாதைகளாக மேம்படுத்தப்பட்டுப் பாதுகாப்புப் பணியாளர்கள் மற்றும் சரக்கு போக்குவரத்துக்குச் சிறந்த வழித்தடமாக உள்ளது.  

## வழித்தடம்
மோகோக்சுங் அருகே தே. நெ. 2, மரியானி, ஜோர்காட் அருகே தே. நெ. 715  

## சந்திப்புகள்
- மோகோக்சுங் அருகே தே. நெ. 2 உடன் முனையம்
- ஜோர்காட் அருகே தே. நெ. 215 உடன் முனையம்.
# கொச்சின் ரோமன் கத்தோலிக்க மறைமாவட்டம்


கொச்சின் ரோமன் கத்தோலிக்க மறைமாவட்டம் (லத்தீன்: Dioecesis Coccinensis) என்பது இந்தியாவின் கேரளாவில் உள்ள கொச்சியில் உள்ள ஒரு ரோமன் கத்தோலிக்க மறைமாவட்டமாகும். sui iuris லத்தீன் தேவாலயத்தின் ஒரு அங்கமான இந்த மறைமாவட்டம் போர்த்துகீசியம் பேசும் மிஷனரிகளின் ஆதிக்கத்திற்குப் பிறகு 1557 இல் நிறுவப்பட்டது. மறைமாவட்டம் வெராபோலியின் மெட்ரோபொலிட்டன் லத்தீன் கத்தோலிக்க பேராயர்களின் திருச்சபை மாகாணத்திற்கு ஒரு suffragan தேவாலயமாகும், மேலும் மலபார் லத்தீன் கத்தோலிக்கர்களுக்கு சேவை செய்கிறது.  

இந்த மறைமாவட்டம் மேற்கில் அரபிக்கடலுடனும், வடக்கிலும் கிழக்கிலும் வேராப்போலி பேராயத்துடனும், தெற்கில் ஆலப்புழை மறைமாவட்டத்துடனும் அமைந்துள்ளது. ஃபோர்ட் கொச்சியில் உள்ள சாண்டா குரூஸ் கதீட்ரல் பசிலிக்கா, மறைமாவட்ட நிர்வாகி வசிக்கும் மறைமாவட்ட கதீட்ரல் ஆகும். மறைமாவட்ட நிர்வாகி செல்வி. ஜோசப் காரியில் ஓய்வு பெற்ற பின்னர், திருத்தந்தை பிரான்சிஸ் அவர்கள் பிபி ஜேம்ஸ் அனபரம்பிலை அப்போஸ்தலிக்க நிர்வாகியாக நியமிக்கும் வரை ஷைஜு பரித்துசேரி.  

11 அக்டோபர் 2024 அன்று, கொச்சின் மறைமாவட்டத்தின் அப்போஸ்தலிக்க நிர்வாகியாக ஆயர் ஜேம்ஸ் ரபேல் அனபரம்பிலை (ஆலப்புரை மறைமாவட்ட பிஷப்) நியமித்தார் திருத்தந்தை பிரான்சிஸ். திருத்தந்தை பிரான்சிஸ் மறைமாவட்டத்திற்கு புதிய ஆயரை நியமிக்கும் வரை அருட்தந்தை ஜேம்ஸ் அப்போஸ்தலிக்க நிர்வாகியாக தொடர்கிறார்.
# விக்கிப்பீடியா:TOP


தமிழ் விக்கிப்பீடியாவில் ஒவ்வொரு நாளும் மாதமும் ஆண்டும் கூடுதல் பக்கப் பார்வைகள் பெறும் பக்கங்களுக்கு முன்னுரிமை தந்து தர மேம்பாடு செய்யும் திட்டம்.  

## பங்கேற்பாளர்கள்

1. இரவி (பேச்சு) 09:09, 6 ஏப்ரல் 2025 (UTC)
1. சா. அருணாசலம் (உரையாடல்) 13:08, 6 ஏப்ரல் 2025 (UTC)
1. கி.மூர்த்தி (பேச்சு) 11:12, 12 ஏப்ரல் 2025 (UTC)
1. Kanags <sup>\உரையாடுக</sup> 13:19, 12 ஏப்ரல் 2025 (UTC)
1. சிவகோசரன் (பேச்சு) 16:20, 3 மே 2025 (UTC)

## 2020 - 24 வரையான ஐந்து ஆண்டுகளின் முன்னணிப் பக்கங்கள்

- 2020 - 24

## நேற்றைய முன்னணிப் பக்கங்கள்

- நேற்றைய முன்னணிப் பக்கங்கள் - இது ஒவ்வொரு நாளும் மாறும். முந்தைய நாளின் முன்னணிப் பக்கங்களைக் காட்டும். இன்றைய முன்னணிப் பக்கங்கள் நாளை இற்றையாகும்.

## சென்ற மாத முன்னணிப் பக்கங்கள்

- மார்ச்சு 2025
- நவம்பர் 2024
# தி ரேவிசு



**தி ரேவிசு** கொல்லம் (*The Ravis Kollam*) என்பது இந்தியாவில் கேரளம் மாநிலத்தில் கொல்லம் நகரில் உள்ள அஷ்டமுடி ஏரிக் கரையில் அமைந்துள்ள ஐந்து நட்சத்திர உணவகம் ஆகும். இந்த உணவகம் ரேவிசு உணவகம் & கேளிக்கைவிடுதி நிறுவனத்திற்கு சொந்தமானது. இந்த உணவகத்தினை இந்திய கட்டிடக் கலைஞர் யூஜின் பந்தாலால் வடிவமைத்திருந்தார். நடிகர்கள் மோகன்லாலும் சாருக்கானும் இந்த உணவகத்தினை 19 ஆகத்து, 2011 அன்று திறந்து வைத்தனர்.  

## படங்கள்
# சுரங்க ரத்நாயக்க



**சுரங்க ரத்நாயக்க** ஓர் இலங்கை அரசியல்வாதியும், ஐக்கிய மக்கள் சக்தி கட்சியின் உறுப்பினரும் ஆவார். இவர் 2024 இலங்கை நாடாளுமன்றத் தேர்தலில் அனுராதபுரம் தேர்தல் மாவட்டத்தில் போட்டியிட்டுப் பாராளுமன்றத்திற்குத் தேர்ந்தெடுக்கப்பட்டார். ஒரு தொழிலதிபரான இவர் முன்னாள் உள்ளூராட்சி சபை உறுப்பினர் ஆவார்.  
**சுரங்க ரத்நாயக்காவின் தேர்தல் வரலாறு**

| 2024 நாடாளுமன்றம் | அனுராதபுர மாவட்டம் | ஐக்கிய மக்கள் சக்தி | } |
| --- | --- | --- | --- |
# நெமாசுபிசு லித்தோபிலிசு



***நெமாசுபிசு லித்தோபிலிசு*** (*Cnemaspis lithophilis*) என்பது *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இது இந்தியாவில் மட்டும் காணப்படும் அகணிய உயிரி ஆகும். பகலாடி உயிரியான *நெ. லித்தோபிலிசு* பாறைகளில் வாழ்கின்றன. இவை பூச்சியுண்ணி வகையினைச் சார்ந்தது. பாறைகளுடன் இந்தச் சிற்றினத்தின் நெருங்கிய தொடர்பு காரணமாக, கிரேக்கச் சொல்லான 'லித்தோசு' (=கல்) மற்றும் 'பிலியா' (=பாசம்) கலவையினால் பெயரிடப்பட்டது.
# நெமாசுபிசு சலிமலி



**சலீம் அலி குள்ள மரப்பல்லி** எனப்படும் *நெமாசுபிசு சலிமலி (Cnemaspis salimalii),* *நெமாசுபிசு* பேரினத்தினைச் சார்ந்த மரப்பல்லி சிற்றினம் ஆகும். இது இந்தியாவில் மட்டும் காணப்படும் அகணிய உயிரி. பகலாடி வகையினைச் சார்ந்த இந்தப் பல்லி பாறைகளில் வசிக்கும். பூச்சியுண்ணி வகையினைச் சார்ந்தது ஆகும்.  

இந்தச் சிற்றினத்தின் பெயரும் பொதுப் பெயரும் பறவையியல் நிபுணர் சாலிம் அலியினை கௌரவிக்கும் வகையில் வைக்கப்பட்டுள்ளது.
# ராசுரா சட்டமன்றத் தொகுதி



**ராசுரா சட்டமன்றத் தொகுதி** (Rajura Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சந்திரபூர் மாவட்டத்தில் அமைந்துள்ள ஆறு தொகுதிகளில் ஒன்றாகும். இது சந்திரபூர் மக்களவைத் தொகுதிக்கு உட்பட்டதாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1962 | வித்தல்ராவ் இலட்சுமண்ராவ் தோத்தே | இந்திய தேசிய காங்கிரசு |  |
| 1967 | எசு.பி. சிவ்தோத் குருஜி | சுயேச்சை |  |
| 1972 | வித்தல்ராவ் இலட்சுமண்ராவ் தோத்தே | இந்திய தேசிய காங்கிரசு |  |
| 1978 | பாபுராவ் சனார்தன் முசலே | ஜனதா கட்சி |  |
| 1980 | பிரபாகரராவ் பாபுராவ் மாமுல்கர் | இந்திய தேசிய காங்கிரசு |  |
| 1985 | இந்திய தேசிய காங்கிரசு |  |  |
| 1990 | வாமன்ராவ் சதாப் | ஜனதா தளம் |  |
| 1995 | சுயேச்சை |  |  |
| 1999 | சுதர்சன் பகவான்ராவ் நிம்கர் | இந்திய தேசிய காங்கிரசு |  |
| 2004 | வாமன்ராவ் சதாப் | சுதந்திர பாரத கட்சி |  |
| 2009 | சுபாசு தோத்தே | இந்திய தேசிய காங்கிரசு |  |
| 2014 | சஞ்சய் யாதாராவ் தோத்தே | பாரதிய ஜனதா கட்சி |  |
| 2019 | சுபாசு தோத்தே | இந்திய தேசிய காங்கிரசு |  |
| 2024 | தியோராவ் விதோபா போங்ளே | பாரதிய ஜனதா கட்சி | } |
## தேர்தல் முடிவுகள்
### 2024
# சுதந்திர பாரத கட்சி


**சுதந்திர பாரத கட்சி** (Swatantra Bharat Paksh) என்பது இந்தியாவின் மகாராட்டிரா மாநிலத்தில் உள்ள ஓர் அரசியல் கட்சியாகும். இது 1994 இல் சரத் அனந்த்ராவ் சோசி என்பவரால் நிறுவப்பட்டது. இக்கட்சியானது சி. ராஜகோபாலாச்சாரியின் சுதந்திரக் கட்சியின் வழித்தோன்றலாகும் . இது 2004 மகாராட்டிரா சட்டமன்றத் தேர்தலில் ஒரு தொகுதியில் வென்றது. ராசுரா சட்டமன்றத் தொகுதியில் போட்டியிட்ட வாமன்ராவ் சதாப் போட்டியிட்டார். இக்கட்சியானது மொத்தம் 7 வேட்பாளர்களை அறிவித்தது. கட்சியின் நிறுவனர் சரத் அனந்த்ராவ் சோசி 2004 முதல் 2010 வரை ராஜ்யசபா உறுப்பினராக இருந்தார்.இந்தக் கட் சி பாரதிய ஜனதா கட்சி மற்றும் சிவசேனா கட்சிகளுடன் கூட்டணி வைத்தது.
# கார்த்திகை மனோகரம்


**கார்த்திகை மனோகரம்** அல்லது **அவல் பொரி கிளறல்** என அழைக்கப்படுவது தமிழ்நாட்டில் முருகப்பெருமான் பிறந்த நாளான கார்த்திகை தீபம் திருநாளில் சிவபெருமான் நெற்றிக் கண்ணிலிருந்து தீப்பொறி வழியாக முருகன் பிறந்ததை வழிபடும் விதமாகப் படைக்கபடும் மிகவும் முக்கியமான இனிப்புப் பண்டமாகும். இதன் செய்முறையானது அவல் சோனை பொரியுடன் ஏலக்காய் கலந்த வெல்லப்பாகுடன் சிறிதளவு தேங்காய்த் துருவல், பொட்டுக்கடலை சேர்த்து கிளறப்பட்டுத் தயாரிக்கப்படுகிறது. இத்துடன் சேர்த்து பொரி உருண்டை, அப்பம் போன்ற பல இனிப்பு வகைகள் சேர்த்துப் படைக்கபடுகிறது.
# தேசிய நெடுஞ்சாலை 911 (இந்தியா)


**தேசிய நெடுஞ்சாலை 911**, (*National Highway 911 (India)*) பொதுவாக **தே. நெ. 911** என குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 911 இந்தியாவின் இராசத்தான் மாநிலத்தில் செல்கிறது. தேசிய நெடுஞ்சாலை 911 பாதை இராசத்தானில் உள்ள சிறி கங்காநகர் வரை மேலும் நீட்டிக்கப்பட்டது.  

## வழித்தடம்
தே. நெ. 911 இராசத்தான் மாநிலத்தில் பாப், நௌக், பீகம்பூர், சரண் வாலா, ரஞ்சித்புரா, கோரு (கோடுவா) ஆர். டி. 95, கோகுல், தண்ட்கலா, ஜக்கசார், தாந்தூர், புகல், சத்தசார், சத்தர்கர், ரோஜ்ரி, கர்சனா, அனூப்கர், ரைசிங்நகர், கஜிங்பூர், பதம்பூர், கரன்பூர் மற்றும் சாதுவாலி (சிறீ கங்காநகர்) ஆகிய நகரங்களை இணைக்கிறது.  

## சந்திப்புகள்
: பாப் அருகே முனையம்  
: சாதுவாலி அருகே முனையம் (சிறீ கங்காநகர்)
# எடத்தநாட்டுக்கரை



**எடத்தநாட்டுக்கரை** அல்லது **கொட்டப்பல்ல** (*Edathanattukara* or *Kottappalla* என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு ஊராகும்.  

## புவியியல்

எடத்தநாட்டுக்கரை மன்னார்காடு வட்டம், ஆலநல்லூர் ஊராட்சியில் அமைந்துள்ளது. கிராமத்தின் மொத்த பரப்பளவு சுமார் 30 சதுர கிலோமீட்டர் (12 சதுர மைல்) ஆகும். எடத்தநாட்டுக்கரையின் தென்கிழக்கு எல்லை வழியாக வெல்லியாறு பாய்கிறது.  

## சொற்பிறப்பியல்
கிராமத்தின் பெயரின் தோற்றம் குறித்து கருத்து வேறுபாடுகள் உள்ளன. எடத்தநாட்டுக்கரை என்பது கரை என்ற கூறப்படுகிறது. வடக்கு மலைக்கும் வெள்ளியாற்றிற்கும் இடையில் அமைந்திருப்பதால் இதற்கு இப்பெயர் வந்ததாக பழங்கால மக்களின் கருத்தாக உள்ளது. இந்த இடத்தில் நெல்லிக்காய் மலைகள் இருந்ததாக சொல்லப்படுகிறது. எனவே இதற்கு நெல்லிக்கூர்சி என்ற பழைய பெயரும் உண்டு. எடத்தநாட்டுக்காரைக்கு நடுவில், கோடியம் குன்னு எனப்படும் குன்று ஒன்றைக் காணலாம்.
# தேசிய நெடுஞ்சாலை 911அ (இந்தியா)



**தேசிய நெடுஞ்சாலை 911அ** (*National Highway 911A (India)*)(தே. நெ. 911அ) என்பது இந்தியாவில் உள்ள ஒரு நெடுஞ்சாலை ஆகும். இது இராசத்தான் மாநிலம் புகலில் தொடங்கி கஜுவாலா வரை செல்கிறது. இது இராசத்தானில் உள்ள முக்கிய மாவட்ட சாலை 103ஐ தேசிய நெடுஞ்சாலை 911 உடன் இணைக்கிறது.
# புகல்


**புகல்** (*Pugal*) என்பது இந்தியாவில் இராசத்தான் மாநிலம் பிகானேர் மாவட்டத்தில் உள்ள ஒரு நகரம் ஆகும். இது இதே பெயரில் உள்ள புகல் துணைப்பிரிவில் உள்ள தெகசிலின் தலைமையகமாகவும் உள்ளது .  

## புவியியல்
புகல் 28°30′00′′N 72°48′0′′E/28.50000 °N 72.80000 °E-இல் அமைந்துள்ளது. இதன் சராசரி உயரம் 145 மீட்டர் (869 அடி) ஆகும்.  

## மக்கள்தொகை
2011ஆம் ஆண்டு இந்திய மக்கள்தொகை கணக்கெடுப்பின்படி, புகல் நகர மக்கள்தொகை *5,833* ஆகும். இதில் ஆண்கள் 3,068 பேர், பெண்கள் 2,765 பேர்.
# பொட்டாசியம் தயோசல்பேட்டு



**பொட்டாசியம் தயோசல்பேட்டு** (*Potassium thiosulfate*) என்பது K<sub>2</sub>S<sub>2</sub>O<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த உப்பு ஒற்றைநீரேற்று, இருநீரேற்று மற்றும் ஐந்துநீரேற்று போன்ற பல நீரேற்றுகளை உருவாக்கும். இவை அனைத்தும் வெள்ளை அல்லது நிறமற்ற திடப்பொருளாகும்.  

:S<sub>2</sub>O<sub>3</sub><sup>2−</sup> + 2 H<sup>+</sup> → SO<sub>2</sub> + "S" + H<sub>2</sub>O  

இந்த பண்பின் காரணமாக, இது உலோகங்களை, குறிப்பாக இரும்பை கொடுக்கிணைத்தல் மூலம் பிணைக்க முடியும்.  

## பயன்கள்
நைட்ரேட்டாக்கத்தை தாமதப்படுத்தும் இதன் திறன் காரணமாக, தனியாக அல்லது யூரியா மற்றும்/அல்லது யூரியா அம்மோனியம் நைட்ரேட்டுடன் சேர்த்து பொட்டாசியம் தயோசல்பேட்டு பொதுவாக உரமாகப் பயன்படுத்தப்படுகிறது. இதனால் நைட்ரசு ஆக்சைடு வெளியேற்றத்தைக் குறைக்கும் திறனும் கிடைக்கிறது. இது மண்ணிலிருந்து வெளியாகும் புகைப் பொருட்களின் அளவையும் குறைக்கும். தனியாகப் பயன்படுத்தினால், தாவர நச்சுத்தன்மை அறிகுறிகளை ஏற்படுத்தும் திறன் காரணமாக இது மிகவும் நீர்த்த கரைசலில் பயன்படுத்தப்படுகிறது. கந்தக அமிலத்தை உற்பத்தி செய்வதற்காக தனிம கந்தகம் ஆக்சிசனேற்றம் செய்யப்படுவதால் இந்த நச்சுத்தன்மை ஏற்படுகிறது.
# திறை செலுத்தும் அரசுகள்

அடிமை அரசுகளின் வரைபடம், ஆண்டு கிமு 1300]]  

அடிமை அரசுகள் மற்றும் திறை செலுத்தும் அரசுகளின் வரைபடம், ஆண்டு 1590]]  

**திறை செலுத்தும் அரசுகள்** அல்லது **அடிமை அரசுகள்** (*vassal state*), போரில் தோற்ற அல்லது பேரரசுக்கு அடங்கி ஆட்சி செய்யும் சிற்றரசுகள் ஆண்டுதோறும் பேரரசுக்கு திறை செலுத்துவதுடன், போரின் போது பேரரசுக்கு படைகள் அனுப்பி உதவிட கடமைப்பட்டுள்ளார். இந்நடைமுறைகள் கிமு 300 ஆண்டுகளுக்கு முன்னர் பண்டைய எகிப்திய இராச்சியம், மெசொப்பொத்தேமியாவின் இட்டைட்டு பேரரசு மற்றும் புது அசிரியப் பேரரசு மற்றும் பாரசீகத்தின் அகாமனிசியப் பேரரசு, துருக்கியின் உதுமானியப் பேரரசு மற்றும் பல பேரரசுகள் ஆண்ட ஆட்சியில் இருந்தது.  

பேரரசர்களுக்கும் அடிமை அரசர்களுக்கும் இடையிலான உறவுகள் வரையறைக்கப்பட்டது. அடிமை அரசர்கள் சுதந்திரமாக ஆட்சி செய்தாலும்; எல்லைகளை விரிவுபடுத்தத் கூடாது. மேலும் தாங்கள் திறை செலுத்தும் பேரரசர்களுக்கு தெரியாமல் பிற ஆட்சியாளர்களிடம் அரசியல் மற்றும் இராணுவ ஒப்பந்தம் ஏதும் செய்ய இயலாது. பேரரசரின் ஆணைகளை திறை செலுத்தும் சிற்றரசர்கள் நடைமுறைப்படுத்த வேண்டும்.  

ஐரோப்பாவின் குடியேற்ற ஆட்சிப் பகுதிகளில் அடிமை அரசுகள் என்பதற்கு பதிலாக நாகரீகமாக சொற்களில் அழைக்கப்படுகிறது. காலனியாதிக்கம் ஆட்சியாளர்கள் அடிமை அரசுகளை சுதேச சமஸ்தானங்கள், பொம்மை அரசு, காப்பாட்சிக்குட்பட்ட அரசு மற்றும் துணை அரசுகள் என்று அழைத்தனர்.  
## இதனையும் காண்க
- மேலாட்சி அரசு முறை
# சந்திரபூர் சட்டமன்றத் தொகுதி (மகாராட்டிரா)


**சந்திரபூர் சட்டமன்றத் தொகுதி** (Chandrapur Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் 288 உள்ள சட்டமன்றத் தொகுதிகளில் ஒன்றாகும். இந்த தொகுதி சந்திராபூர் மாவட்டத்தில் உள்ளது.சந்திரப்பூர் மக்களவைத் தொகுதிக்கு உட்பட்டதாகும்.தொகுதி எல்லை நிர்ணயம் 2008 இல் நடந்தது  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1962 | ராமச்சந்திர பொட்துகே | சுயேச்சை |
| 1967 | ஏக்நாத் சால்வே | இந்திய தேசிய காங்கிரசு |
| 1972 |  |  |
| 1978 | நரேசுகுமார் சுன்னாலால் புக்லியா | இந்திய தேசிய காங்கிரசு (இ) |
| 1980 |  |  |
| 1985 | சியாம் கோபால்ராவ் வான்கடே | இந்திய தேசிய காங்கிரசு |
| 1990 |  |  |
| 1995 | சுதிர் முங்கண்டிவார் | பாரதிய ஜனதா கட்சி |
| 1999 |  |  |
| 2004 |  |  |
| 2009 | நானாஜி சீதாராம் சாம்குலே |  |
| 2014 |  |  |
| 2019 | கிசோர் சோகேவார் | சுயேச்சை |
| 2024 | பாரதிய ஜனதா கட்சி | } |

## தேர்தல் முடிவுகள்
# பல்லார்பூர் சட்டமன்றத் தொகுதி



**பல்லார்பூர் சட்டமன்றத் தொகுதி** (Ballarpur Assembly constituency) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது சந்திரபூர் மாவட்டத்தில் அமைந்துள்ளது. பல்லார்பூர், சந்திரப்பூர் மக்களவைத் தொகுதிக்கு உட்பட்டதாகும். 2008 இல் தொகுதியின் எல்லை நிர்ணயம் செய்யப்பட்டது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | சுதிர் முங்கண்டிவார் | பாஜக |
| 2014 |  |  |
| 2019 |  |  |
| 2024 | } |  |

## தேர்தல் முடிவுகள்
### 2024
# புக்கிட் ஜாலில் எல்ஆர்டி நிலையம்


**புக்கிட் ஜாலில் எல்ஆர்டி நிலையம்** (ஆங்கிலம்: *Bukit Jalil LRT Station*; மலாய்: *Stesen LRT Bukit Jalil*; சீனம்: 武吉加里爾站) என்பது மலேசியா, கோலாலம்பூர், செரி பெட்டாலிங் வழித்தடத்தில் அமைந்துள்ள குறைந்த உயர்வு *(Low rise)* இலகு தொடருந்து *(LRT)* நிலையமாகும்.  

புக்கிட் ஜாலில் தேசிய அரங்கம் (*Bukit Jalil National Stadium* அல்லது *National Sports Complex*) என்று முன்பு அழைக்கப்பட்ட கோலாலம்பூர் விளையாட்டு நகரத்திற்கு (*KL Sports City)* அருகாமையில் இந்த நிலையம் அமைந்து உள்ளது. அதன் காரணமாக விளையாட்டு இரசிகர்கள் பலராலும் இந்த நிலையம் பயன்படுத்தப்படுகிறது.  

இந்த நிலையம் காலை 6.00 மணிக்கு திறக்கப்பட்டு, தினமும் இரவு 11.25 மணிக்கு மூடப்படும்; இருப்பினும் முக்கிய நிகழ்வுகளின் போது, ​​அதன் இயக்க நேரம் நீட்டிக்கப்படுகிறது.  

## பொது

புக்கிட் ஜாலில் எல்ஆர்டி நிலையம் முன்பு **சுக்கான் நெகாரா நிலையம்** *(Sukan Negara station)* என்று அழைக்கப்பட்டது.  

இஸ்டார் எல்ஆர்டி அமைப்பின் *(STAR-LRT System)* இரண்டாம் கட்டத்தின் ஒரு பகுதியாக 15 கி.மீ. தொலைவிற்கு 11 நிலையங்கள் கட்டப்ப்பட்டன. அந்த நிலையங்களில் இந்த புக்கிட் ஜாலில் எல்ஆர்டி நிலையமும் ஒன்றாகும். இந்த நிலையம் 11 சூலை 1998 அன்று திறக்கப்பட்டது.  

### அமைவு

செரி பெட்டாலிங் எல்ஆர்டி நிலையத்திற்கு முன்னரும்; சுங்கை பீசி நிலையத்திற்கு பின்னரும் புக்கிட் ஜாலில் எல்ஆர்டி நிலையம் அமைந்துள்ளது.  

கோலாலம்பூர் விளையாட்டு நகரத்தின் மையப் பகுதியில் இந்த நிலையம் அமைந்துள்ளதால், உள்நாடு வெளிநாட்டு விளையாட்டு ரசிகர்களுக்கு எளிதான போக்குவரத்து அணுகலையும் வழங்குகிறது.  

மலேசிய தொழில்நுட்ப பூங்காவிற்கு *(Technology Park Malaysia)* மிக அருகில் உள்ள தொடருந்து நிலையம் இதுவாகும். மலேசிய தொழில்நுட்ப பூங்கா என்பது மலேசியாவின் அறிவு சார்ந்த தொழில்களுக்கான உயர் ஆய்வு மற்றும் மேம்பட்ட ஆய்வு மையமாகும்.  

## அமைப்பு
**<small>பக்க நடைமேடை</small>**

| **தரை** | தெருநிலை | கட்டணங்கள், பயணச்சீட்டு இயந்திரங்கள், நிலையக் கட்டுப்பாடு,(→) புக்கிட் ஜாலில் தேசிய அரங்கம் | } |
| --- | --- | --- | --- |

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும்.  

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.  

## காட்சியகம்
**புக்கிட் ஜாலில் எல்ஆர்டி நிலையத்தின் காட்சிப் படங்கள்**
# தாரா (சிரியா)

## சிரியா உள்நாட்டுப் போர்
நவம்பர் மற்றும் டிசம்பர் 2024ஆம் ஆண்டில் நடைபெற்ற குறுகிய கால சிரிய உள்நாட்டுப் போரில் அல்-சாம் விடுதலை அமைப்பினர் 6 டிசம்பர் 2024 அன்று தாரா நகரத்தைக் கைப்பற்றினர்.  
## தட்பவெப்பம்
தாரா நகரம் கோப்பென் காலநிலை வகைப்பாடு கொண்டது..
# கிராம விடியல்



**ஐடிஎஃப்சி பாரத் லிமிடெட்** (IDFC Bharat Ltd) என்பது தமிழ்நாட்டில் செயல்படும் ஒரு சிறுநிதி நிறுவனம் (முன்னர் இது கிராம விடியல் என அறியப்பட்டது) 1993 முதல், 80 ரூபாய்க்கும் குறைவான தினசரி வரவுடைய பெண்களுக்கு இந்த நிறுவனம் முறையான அணுகல் இல்லாமல் பெண்களுக்கு சிறிய கடன்களை வழங்கியுள்ளது.  

## வரலாறு
2007 இல், கிராம விடியல் ஒரு தொண்டு அறக்கட்டளையிலிருந்து ஒழுங்குபடுத்தப்பட்ட வங்கி அல்லாத நிதி நிறுவனமாக ( NBFC ) மாறியது. NBFC என்ற அதன் நிலை, கிராம விடியலை அரசாங்க ஒழுங்குமுறையின் கீழ் கொண்டுவருகிறது, இருந்தபோதிலும் அந்த நிறுவனம் அதிக அளவு பங்கு மூலதனத்தை எடுத்துக்கொள்ள அனுமதிக்கும்.2012 இல் 15 பில்லியன் (US$400,000,000) கடன்கள் நிலுவையில் உள்ளன  

## கடன் வசதிகள்
கிராம விடியல் அதன் உறுப்பினர்களுக்கு பல்வேறு கடன்களை வழங்குகிறது.  

## பிற சேவைகள்
கிராம விடியல் இந்தியாவின் மிகப்பெரிய நுண் காப்பீடு வழங்குநர்களில் ஒன்றாகும், மேலும் நுண்காப்பீடு பற்றிய ஆய்வுக்காக 2005-ஆம் ஆண்டில் பன்னாட்டுத் தொழிலாளர் அமைப்பினால் ஆய்வு செய்யப்பட்டது  

## முதலீட்டாளர்கள்
சன் மைக்ரோசிஸ்டம்சின் இணை நிறுவனரும், மூலதன நிறுவனமான கிளைனர் பெர்கின்ஸ் நிறுவனத்தின் முன்னாள் பங்குதாரருமான வினோத் கோஸ்லா முதன்மையான முதலீட்டாளர்களில் ஒருவராவார். அடுத்ததாக *யூனிட்டஸ் ஈக்விட்டி ஃபண்டிலிருந்து* அதிக முதலீடு வந்துள்ளது, சுமார் 23.6 மில்லியன் டாலர் நிதியாகும். 2016 ஆம் ஆண்டில், கிராம விடியல் ஐடிஎஃப்சி ஃபர்ஸ்ட் வங்கி லிமிடெட்டால் (முன்பு ஐடிஎஃப்சி வங்கி லிமிடெடாக அறியப்பட்டது) கையகப்படுத்தப்பட்டது. பின்னர், கிராம விடியல் என்பதிலிருந்து ஐடிஎஃப்சி பாரத் லிமிடெட் என்று பெயர் மாற்றப்பட்டது.
# சென்னை பத்திரிகையாளர் மன்றம்


**சென்னை பத்திரிகையாளர் மன்றம்** அல்லது சென்னை பிரஸ் கிளப் என்பது சென்னையில் உள்ள பத்திரிகையாளர்களின் ஒரு கூட்டமைப்பாகும். இது *மெட்ராஸ் பிரஸ் கிளப்* என்ற பெயரில் 1972 ஆம் ஆண்டு பத்திரிகையாளர்கள் நலனைப் பாதுகாக்க உருவாக்கப்பட்ட அரசு சார்பற்ற அமைப்பாகும். தமிழ்நாடு சங்கங்களின் பதிவுச் சட்டம், 1975-ன் கீழ் 1997 இல் *சென்னை பிரஸ் கிளப்* என்ற பெயரில் பதிவு செய்யப்பட்ட அமைப்பானது. 1999 ஆம் ஆண்டிற்குப் பிறகு 2024 டிசம்பரில் பதிவுத்துறைச் சட்டப்படி தேர்தல் நடக்கிறது.  

## எஸ் ஆர் எம் மாளிகை
சென்னை சேப்பாக்கத்திலுள்ள இதன் அலுவலகத்தின் கீழ்த்தளத்தில் செய்தியாளர் சந்திப்பிற்கான அறையும் மேல்தளத்தில் நூலகமும் உள்ளன. பல்வேறு நிகழ்வுகளின் அறிவிப்புகள், அமைப்புகளின் ஊடகச் சந்திப்பு இந்த எஸ். ஆர். எம். மாளிகையில் நிகழ்கின்றன.  

## குறிப்பிடத்தக்க நிகழ்வுகள்
1. செய்தி வெளியீடு, செய்தி சேகரித்தல் போன்ற ஊடகப்பணியின் போது தாக்கப்படும் பத்திரிகையாளர்களுக்குத் தொடர்ந்து குரல் கொடுத்து வருகிறது.
1. செய்தியாளர்கள் மீது பொதுவெளியில் பரப்பப்படும் அவதூறு, அச்சுறுத்தல் உள்ளிட்ட செயல்களையும் கண்டித்து வருகிறது.
1. ஊடகங்கள் மீது நடத்தப்படும் தாக்குதல்களையும் கண்டித்து வருகிறது.
# அந்தேரி கிழக்கு சட்டமன்றத் தொகுதி



**அந்தேரி கிழக்கு சட்டமன்றத் தொகுதி** (*Andheri East Assembly constituency*) என்பது மும்பை புறநகர் மாவட்டத்தில் அமைந்துள்ள 26 சட்டமன்றத் தொகுதிகளில் ஒன்றாகும்.  

## கண்ணோட்டம்
இது மும்பை புறநகர் மாவட்டத்தில் உள்ள கோரேகான், வெர்சோவா, ஜோகேசுவரி கிழக்கு, திண்டோசி மற்றும் அந்தேரி மேற்கு ஆகிய ஐந்து சட்டமன்றத் தொகுதிகளுடன் மும்பை வடமேற்கு மக்களவைத் தொகுதியின் ஒரு பகுதியாகும்.}}
# பிரம்மபுரி சட்டமன்றத் தொகுதி



**பிரம்மபுரி சட்டமன்றத் தொகுதி** (Bramhapuri Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இந்தொகுதியானது சந்திரபூர் மாவட்டத்தில் அமைந்துள்ளது, மேலும் இது கட்சிரோலி-சிமூர் மக்களவை தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1962 | கோவிந்தா மேசுராம் | இந்திய தேசிய காங்கிரசு |
| 1967 | பாலிராம் குர்புதே |  |
| 1972 |  |  |
| 1978 | பாபுராவ் பெந்தர்கர் | இந்திய தேசிய காங்கிரசு |
| 1980 | சுரேசு கானோர்கர் | சுயேச்சை |
| 1985 | இந்திய காங்கிரசு (சோசலிஸ்ட்) |  |
| 1990 | நாம்தேவ் டொனாட்கர் | சிவ சேனா |
| 1995 | சுரேசு கானோர்கர் | ஜனதா தளம் |
| 1999 | உத்தவ்ராவ் சிங்காடே | பாரதிய ஜனதா கட்சி |
| 2004 | அதுல் தேசுகர் |  |
| 2009 |  |  |
| 2014 | விசய் தேட்டிவர் | இந்திய தேசிய காங்கிரசு |
| 2019 |  |  |
| 2024 | } |  |

## தேர்தல் முடிவுகள்
### 2024

## வெளியிணைப்புகள்
இந்திய தேர்தல் ஆணையம்
# மலேசிய தொழில்நுட்ப பூங்கா


**மலேசிய தொழில்நுட்ப பூங்கா** (மலாய்:*Taman Teknologi Malaysia*; ஆங்கிலம்:*Technology Park Malaysia*) என்பது மலேசியா, கோலாலம்பூர், புக்கிட் ஜாலில் புறநகர்ப் பகுதியில் உள்ள ஓர் உயர் அறிவியல் தொழில்நுட்ப நகரமாகும். இதன் மொத்த நிலப்பரப்பு 750 ஏக்கர் (3.0 கிமீ2); இந்தப் பூங்கா குறிப்பிட்ட செயல்பாடுகளுடன் 13 அறிவியல் தொழில்நுட்பக் கட்டிடங்களைக் கொண்டுள்ளது.  

இந்தப் பூங்கா நிறுவப்பட்டதில் இருந்து, அறிவியல் தொழில்நுட்பத் துறை; கண்டுபிடிப்புகளின் வளர்ச்சிகளை மேம்படுத்துவதற்கான சேவைகள் துறை; அவை தொடர்பான தொழில்நுட்பத் துறை; ஆய்வு மேம்பாட்டுத் திறனைக் கொண்ட கட்டமைப்புகள் போன்றவற்றுக்கான அறிவியல் தொழில்நுட்ப வழிகாட்டுதல்களை வழங்கி வருகிறது.  

## பொது
### சேவைகள்

- பல்வகை தொழிநுட்பத் துறைகளின் பரிமாற்றத்திற்கான கருத்துரை
- திட்ட மேலாண்மை
- உத்திசார் மேலாண்மை
- சந்தை ஆய்வுப் பணிகள்
- வாய்ப்புகளுக்கான பகுப்பாய்வு
- தொழில்முறை மேம்பாட்டு திட்டங்கள்
- தொழில்நுட்பத்தின் வணிக மயமாக்கத்திற்கு ஆதரவளித்தல்
- தொழில்நுட்ப வணிகமயமாக்கலுக்கான உதவிகள்
- கருத்துரைச் சேவைகள்

## அமைப்புகள்

- அஸ்ட்ரோ மலேசியா நிறுவனம் - *(Astro All Asia Networks)*
- ஆசிய பசிபிக் தொழில்நுட்ப புத்தாக பல்கலைக்கழகம் - *(Asia Pacific University of Technology & Innovation)*
- மிமோஸ் - *(MIMOS)*
- ஐரிஸ் நிறுவனம் - *(IRIS Corporation Berhad)*
- எக்சோசிஸ் நிறுவனம் - *(HexoSys SDN BHD)*
- எச்சிஎல் மலேசியா நிறுவனம் - *(HCL Axon Malaysia SDN BHD)*
- சாப்ட்வேர் இன்டர்நேசனல் நிறுவனம் - *(Software International Corporation SDN BHD)*
- ஏசிஇ பயிற்சி நிறுவனம் - *(ACE Training Malaysia)*
- சின்னர்ஜி லோக் நிறுவனம் - *(Synergy Log In Systems Sdn Bhd)*
# கண்ணம்பாறை

**கண்ணம்பாறை** (*Kannambra*) என்பது இந்தியாவின் கேரள மாநிலம், பாலக்காடு மாவட்டத்தில் உள்ள ஒரு கிராம ஊராட்சி ஆகும். இது கண்ணம்பாறை-I மற்றும் கண்ணம்பாறை-II ஆகிய கிராமங்கள் அடங்கிய ஒரு உள்ளாட்சி அமைப்பு ஆகும்.  

- இந்த ஊர் கண்ணாம்பாறை வேலாவுக்கு பிரபலமானது. இது ஆண்டுதோறும் மே 24 / 25 ஆகிய நாட்களில் கொண்டாடப்படுகிறது. இந்த வேலா பாலக்காடு மாவட்டத்தின் பழமையான திருவிழாவாகும். பாலக்காட்டில் மிகப்பெரிய திருவிழா கண்ணாம்பிர வேலாவாகும். பாலக்காடு மாவட்டத்தில் தற்போது மிகப்பெரிய வாணவேடிக்கை நடப்பதாகவும் கண்ணாம்பாறை வேலா உள்ளது.
- இது சக்கா வேலா என்றும் அழைக்கப்படுகிறது. இது கண்ணாம்பிர பகவதி கோவிலில் நடத்தப்படுகிறது.
- பாலக்காடு மாவட்டத்தில் மிகவும் பழமையான திருவிழா
- இந்த விழா குறித்து வில்லியம் லோகன் எழுதிய மலபார் விவர ஏட்டில் குறிப்பிடப்பட்டுள்ளது

## மக்கள்வகைப்பாடு
2011 இந்திய மக்கள் தொகை கணக்கெடுப்பின்படி, கண்ணம்பாறை-I இன் மொத்த மக்கள் தொகை 13,737 ஆகும். இதில் 6,647 பேர் ஆண்கள், 7,090 பேர் பெண்களாவர். 2011 இந்திய மக்கள் தொகை கணக்கெடுப்பின்படி, கண்ணம்பாறை-II இன் மொத்த மக்கள் தொகை 10,758 ஆகும். இதில் 5,167 பேர் ஆண்கள், 5,591 பேர் பெண்களாவர்.
# பண்டைய நினைவுச்சின்னங்கள், தொல்லியல் தளங்கள், எச்சங்கள் சட்டம்



**பண்டைய நினைவுச்சின்னங்கள், தொல்லியல் தளங்கள், எச்சங்கள் சட்டம்** (அல்லது **ப. நி. தொ. த. எ. சட்டம்-AMASR Act**) என்பது இந்திய நாடாளுமன்றத்தினால் இயற்றப்பட்ட ஒரு சட்டமாகும். இது பண்டைய மற்றும் வரலாற்று நினைவுச்சின்னங்களையும், தேசிய முக்கியத்துவம் வாய்ந்த தொல்லியல் தளங்களையும், எச்சங்களையும் பாதுகாக்கவும், தொல்லியல் அகழ்வாராய்ச்சிகளை ஒழுங்குபடுத்தவும், சிற்பங்கள், பிற ஒத்த பொருட்களுக்குப் பாதுகாப்பினை வழங்குகிறது. இச்சட்டம் 1958-ல் நிறைவேற்றப்பட்டது.  

இந்தச் சட்டத்தின் விதிகளின் கீழ் இந்தியத் தொல்லியல் துறை செயல்படுகிறது.  

நினைவுச்சின்னத்திலிருந்து 100 மீட்டருக்குள் உள்ள பகுதி தடைசெய்யப்பட்ட பகுதி என்று விதிகள் தெரிவிக்கின்றன. மேலும், நினைவுச்சின்னத்திலிருந்து 200 மீட்டருக்குள் உள்ள பகுதி ஒழுங்குபடுத்தப்பட்ட பகுதியாகும். இந்தப் பகுதியில் உள்ள கட்டிடங்களின் பழுது அல்லது மாற்றங்கள் ஏதேனும் இருந்தால் அதற்கு முன் அனுமதி தேவைப்படுகிறது.  

2023ஆம் ஆண்டில் இந்தியக் கலாச்சார அமைச்சர் இந்தச் சட்டத்தில் திருத்தங்கள் விரைவில் எதிர்பார்க்கப்படலாம் என்று தெரிவித்தார்.
# பாலக் பனீர்


**பாலக் பனீர்** (*Palak paneer*- [Paːlək pəniːɾ] அல்லது **பாலக் சேனா** என்பது ஓர் இந்திய உணவு ஆகும். இது சேனா அல்லது பனீர் கொண்ட கீரை உணவு ஆகும். இந்தி, மராத்தி, குசராத்தி உள்ளிட்ட பிற இந்திய மொழிகளில் **கீரை** என்பது *பாலக்* என்று அழைக்கப்படுகிறது.  

பாலக் சேனா மற்றும் சாக் சேனா என்ற சொற்கள் சில நேரங்களில் ஆங்கிலத்தில் பேசும் நாடுகளில் உள்ள உணவகங்களில் ஒன்றுக்கொன்று மாற்றாகப் பயன்படுத்தப்படுகின்றன. இருப்பினும், சாக் சேனா பாரம்பரிய பாலக் சேனாவிலிருந்து வேறுபட்டது. இதில் கடுகு கீரைகள் போன்ற பிற பச்சை இலை காய்கறிகள் சேர்க்கப்படும். ஆனால் பாலக் பனீரில் கீரை மட்டுமே சேர்க்கப்படும். தபா உணவகங்கள் பெரும்பாலும் பாலக் சேனாவினைச் சுவை மிகு உணவாகப் பரிமாறுகின்றன.  

## செய்முறை
பாலக் பனீரைத் தயார் செய்ய முதலில் கீரையினைச் சுத்தப்படுத்தி அவித்து வதக்கி எடுத்து வைத்துக்கொள்ள வேண்டும். பின்னர் பருப்பு, தக்காளி, வெங்காயம் முதலியவற்றைச் சுடு நீரில் வேகவைத்து கலவையாகக் கீரையுடன் சேர்க்கவேண்டும். இதன் பின்னர் வறுத்த பனீர் துண்டுகளைக் கீரைத் தக்காளி கலவையுடன் சேர்க்க வேண்டும். பாலக் பனீர் பொதுவாக இஞ்சி, பூண்டு, தக்காளி, கரம் மசாலா, மஞ்சள், மிளகாய்த் தூள், சீரகம் போன்ற மசாலா பொருட்களுடன் தயார் செய்யப்படுகிறது.  

## பரிமாறுதல்

ரோட்டி, நான், புரோட்டா, மக்கி கி ரோட்டி அல்லது அரிசிச் சோற்றுடன் துணை உணவாக பாலக் பனீர் சூடாகப் பரிமாறப்படுகிறது. மேலும் இதனுடன் வெங்காயமும் சேர்த்துப் பரிமாறலாம்.  

சமீப ஆண்டுகளில், பாலக் பனீரில் மாறுபாடுகள் உள்ளன. சூலை 2020-இல், பெங்களூரைச் சேர்ந்த உணவு பதிவர் ஒருவர் பாலக் பனீருடன் இட்லி சேர்ந்து மாற்றங்களுடன் பாலக் பனீர் தயார் செய்து வெளியிட்டார். இதில் ஒன்றிணைக்கப்பட்ட வட மற்றும் தென்னிந்திய பிரபல உணவுகளின் அசாதாரண கலவை குறித்து டுவிட்டர் மற்றும் இன்சுடாகிராமில் உரையாடல் தொடர்ந்தது.
# தேசிய நெடுஞ்சாலை 503அ (இந்தியா)



**தேசிய நெடுஞ்சாலை 503அ**, (*National Highway 503A (India)*) பொதுவாக தே. நெ. 503அ என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 3-இன் ஒரு கிளைச்சாலை ஆகும். தேசிய நெடுஞ்சாலை 503அ இந்தியாவின் பஞ்சாப், இமாச்சலப் பிரதேசம் மாநிலங்கள் வழியாக ச் செல்கிறது.  

## வழித்தடம்
; பஞ்சாப்  
அமிருதசரசு, மேத்தா, குமன், ஸ்ரீ ஹர்கோபிந்த்பூர், தண்டா, ஹோஷியார்பூர்.  

; இமாச்சலப் பிரதேசம்  

உனா, பசோலி, பர்சார், சலோனி, போதா  

## சந்திப்புகள்

: அமிருதசரசு அருகேமுனையம்  
: தண்டா அருகே  
: ஹோஷியார்பூர் அருகே  
: உனா அருகே  
: போதா அருகே முனையம்
# சிமூர் சட்டமன்றத் தொகுதி


**சிமூர் சட்டமன்றத் தொகுதி** (Chimur Assembly constituency) என்பது மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இந்த தொகுதி சந்திரபூர் மாவட்டத்தில் உள்ளது. சிமூர், கட்சிரோலி-சிமூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.தொகுதி எல்லை நிர்ணயம் 2008 இல் நடந்தது  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 1962 | மரோதிராவ் டி.தும்பல்லிவார் | இந்திய தேசிய காங்கிரசு |
| 1967 |  |  |
| 1972 | மோதிராம் பிர்சே |  |
| 1978 | அடகுசி சோன்வானே | இந்திய தேசிய காங்கிரசு |
| 1980 | யசோதரா பஜாஜ் |  |
| 1985 | புஜங்கராவ் பாக்தே | இந்திய தேசிய காங்கிரசு |
| 1990 | பாபுராவ் வாக்மரே |  |
| 1995 | ரமேசு கஜ்பே | சுயேச்சை |
| 1999 | அவினாசு வார்சூகர் | இந்திய தேசிய காங்கிரசு |
| 2004 | விசய் வதேட்டிவார் | சிவ சேனா |
| 2006 | இந்திய தேசிய காங்கிரசு |  |
| 2009 |  |  |
| 2014 | பாண்டி பங்கடியா | பாரதிய ஜனதா கட்சி |
| 2019 |  |  |
| 2024 | } |  |

## தேர்தல் முடிவுகள்
### 2024
# பால் மிட்டாய்



**பால் மிட்டாய்** (*Bal mithai;* குமானி: बाल मिठाई, *Bāl Mithai*) என்பது பழுப்பு நிற சாகலேட் போன்ற இன்னட்டு சேர்த்த இனிப்பு ஆகும். இந்த இனிப்பு மிட்டாய், வறுத்த கோயாவினைக் கொண்டு தயாரிக்கப்படுகிறது. சர்க்கரை பூசப்பட்ட வறுத்த கசகசா விதைகளால் வெண் நிறப் பந்துகள் போன்று தயாரிக்கப்படுகிறது. இது இந்தியா குமாவுன் பகுதியில் பிரபலமான இனிப்பாகும்.  

## வரலாறு
பால் மிட்டாய் குமாவுனில் தோன்றியது. இது இருபதாம் நூற்றாண்டின் முற்பகுதியில் அல்மோரா லால் சந்தைப் பகுதியைச் சேர்ந்த உள்ளூர் மக்களின் கண்டுபிடிப்பாகும். சூரிய கடவுளுக்கு முதன்மையாகச் செலுத்தப்பட்ட காணிக்கையாகப் பால் மிட்டாய் ஆரம்பக்காலத்தில் இருந்தது என்று அறிஞர்கள் நம்புகிறார்கள்.  

## பிரபலம்
பால் மிட்டாய் நீண்ட காலமாக அல்மோரா மாவட்டத்திலும் அண்டை மாவட்டமான குமாவுனின் ஒரு சிறப்பு அம்சமாக இருந்து வருகிறது. இதனுடன் சிங்கோரி, ஓக் இலைகளில் சுற்றப்பட்ட சுவையான கோயாவின் மற்றொரு தயாரிப்பாகும்.  

## புவிசார் குறியீடுகள் பாதுகாப்பு
உள்ளூர் இனிப்பு தயாரிப்பாளர்களுக்கு அறிவுசார் சொத்துரிமை மற்றும் புவியியல் சார்ந்த குறியீடுகள் பாதுகாப்பு 1999ஆம் ஆண்டின் புவியியல் குறிகாட்டிகள் சட்டத்தின் கீழ் விழிப்புணர்வை ஏற்படுத்துவதற்கான சமீபத்திய நடவடிக்கை எடுக்கப்பட்டுள்ளது. இது குமாவோனின் அடையாளமாக இருக்கும் பால் மிட்டாய் மற்றும் சிங்கோரி போன்ற உள்ளூர் சிறப்பு இனிப்புகளுக்கான பாதுகாப்பிற்கு வழிவகுக்கும்.
# அவுரங்காபாத் கிழக்கு சட்டமன்றத் தொகுதி



**அவுரங்காபாத் கிழக்கு சட்டமன்றத் தொகுதி** (*Aurangabad East Assembly constituency*) என்பது மகாராட்டிரவின் அவுரங்கபாத் மாவட்டத்தில் அமைந்துள்ள மகாராட்டிர சட்டமன்ற ஆறு தொகுதிகளில் ஒன்றாகும்.  

இது வைஜப்பூர், கங்காபூர், அவுரங்காபாத் மத்தி, கன்னட் மற்றும் அவுரங்கபாத் மேற்கு ஆகிய ஐந்து சட்டமன்றத் தொகுதிகளுடன் அவுரங்காபாத் மக்களவைத் தொகுதியின் ஒரு பகுதியாகும்.  

## சட்டப்பேரவை உறுப்பினர்கள்
| 1980 | கேசவராவ் ஆட்டடே | இந்திய தேசிய காங்கிரசு |
| --- | --- | --- |
| 1985 | அரிபாவ் பாகடே | பாரதிய ஜனதா கட்சி |
| 1990 |  |  |
| 1995 |  |  |
| 1999 |  |  |
| 2004 | கல்யாண் கலே | இந்திய தேசிய காங்கிரசு |
| 2009 | ராஜேந்திர தர்தா |  |
| 2014 | அதுல் சாவே | பாரதிய ஜனதா கட்சி |
| 2019 |  |  |
| 2024 | } |  |

## தேர்தல் முடிவுகள்

### 2024 நாடாளுமன்றத் தேர்தல்

### 2019 நாடாளுமன்றத் தேர்தல்

### 2014 சட்டமன்ற தேர்தல்

### சட்டமன்ற தேர்தல், 2009

### சட்டமன்ற தேர்தல், 2004
# கோலாலம்பூர் விளையாட்டு நகரம்



**கோலாலம்பூர் விளையாட்டு நகரம்** (மலாய்:*Bandaraya Sukan Kuala Lumpur*; ஆங்கிலம்:*KL Sports City*) என்பது மலேசியா, கோலாலம்பூர், புக்கிட் ஜாலில் புறநகர்ப் பகுதியில் உள்ள ஒரு விளையாட்டு நகரம்; மற்றும் மலேசியாவில் மிகப்பெரிய விளையாட்டு வளாகமும் ஆகும்.  

இந்த விளையாட்டு நகரம் கோலாலம்பூர் மாநகரில் இருந்து 20 கி.மீ. தெற்கே உள்ளது. "ஒரு பூங்காவில் உள்ள விளையாட்டு வளாகம்" என்று அழைக்கப்படும் இந்த நகரம், மலேசியாவில் மட்டும் அல்லாமல் தென்கிழக்கு ஆசியாவிலும் ஒரே விளையாட்டு நகரம் எனவும் அறியப்படுகிறது.  

## பொது
இந்த நிலையம், 1998-ஆம் ஆண்டு காமன்வெல்த் விளையாட்டுப் போட்டிகளுக்கு *(1998 Commonwealth Games)* முன்னதாக 11 சூலை 1998 அன்று, மலேசியாவின் அப்போதைய பிரதமர் மகாதீர் முகமது அவர்களால் திறந்து வைக்கப்பட்டது.  

அதன் பின்னர் காமன்வெல்த் விளையாட்டுகளின் தொடக்க விழா நடைபெற்றது. இந்த வளாகம் 2017-ஆம் ஆண்டில் தென்கிழக்கு ஆசிய விளையாட்டுப் போட்டிகளுக்காக *(2017 Southeast Asian Games)* கோலாலம்பூர் விளையாட்டு நகரமாக மேம்படுத்தப்பட்டது.  

## அணுகல்
இந்த விளையாட்டு நகரத்திற்கான அணுகல் வழிகள்:  

- சா ஆலாம் விரைவுச்சாலை
- புக்கிட் சாலில் நெடுஞ்சாலை
- கோலாலம்பூர்-சிரம்பான் விரைவுச்சாலை
- சுங்கை பீசி விரைவுச்சாலை
- புக்கிட் ஜாலில் எல்ஆர்டி நிலையம்

## கட்டமைப்பு
**கோலாலம்பூர் விளையாட்டு நகரத்தில் உள்ள கட்டமைப்புகளும் வசதிகளும்:**  

- புக்கிட் ஜாலில் தேசிய அரங்கம் - *(Bukit Jalil National Stadium)*
- ஆக்சியாட்டா அரங்கம் (புத்ரா உள்விளையாட்டு அரங்கம்) - *(Axiata Arena)*
- மலேசிய தேசிய வளைதடிப் பந்தாட்ட அரங்கம் - *(National Hockey Stadium)*
- தேசிய நீச்சல் மையம் - *(National Aquatic Centre)*
- தேசிய சுவர்ப்பந்து மையம் - *(National Squash Centre)*
- காமன்வெல்த் பூங்கா - *(Commonwealth Hill)*
- குடும்பாப் பூங்கா - *(Family Park)*
- புக்கிட் ஜாலில் குழிப்பந்தாட்ட மன்றம் - *(Bukit Jalil Golf and Country Club)*
- மலேசிய தேசிய விளையாட்டு மன்றம் - *(National Sports Council of Malaysia)*
- புக்கிட் ஜாலில் விளையாட்டுப் பள்ளி - *(Bukit Jalil Sports School)*
- புக்கிட் ஜாலில் எல்ஆர்டி நிலையம் - *(Bukit Jalil LRT Station)*
- காமன்வெல்த் கிராமம் - *(Vista Komanwel)*
- காமன்வெல்த் காமன்வெல்த் வணிக மையம் - *(Vista Komanwel Shopping Centre)*

## காட்சியகம்
**கோலாலம்பூர் விளையாட்டு நகரத்தின் காட்சிப் படங்கள்**
# தேசிய நெடுஞ்சாலை 703அ (இந்தியா)



**தேசிய நெடுஞ்சாலை 703அ** (*National Highway 703A (India)*) பொதுவாக தெ. நெ. 703அ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். தே. நெ. 703அ இந்தியாவின் பஞ்சாப் மாநிலத்தின் வழியாகச் செல்கிறது.  

## வழித்தடம்
ஜலந்தர்-கபுர்த்தலா-சுல்தான்பூர் லோதி-பிண்டி-மக்கு-மலுவாலியா வாலா-மல்லன்வாலா-இல்மேவாலா-ஆரிப்கே  

## சந்திப்புகள்
: ஜலந்தர் அருகே முனையம்  
: மக்கு அருகே தே. நெ. 703பி  
: மக்கு அருகே  
: ஆரிப்கே அருகே தே. நெ. 354 முனையம்
# வரோரா சட்டமன்றத் தொகுதி


**வரோரா சட்டமன்றத் தொகுதி** (Warora Assembly Constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இதந் தொகுதியானது சந்திரபூர் மாவட்டத்தில் அமைந்துள்ள ஆறு தொகுதிகளில் ஒன்றாகும்.இது *2008 ஆம் ஆண்டு பாராளுமன்ற மற்றும் சட்டமன்ற தொகுதிகளின் எல்லை நிர்ணய ஆணை* நிறைவேற்றப்பட்ட பின்னர் உருவாக்கப்பட்டது. வரோரா, சந்திரபூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1962 | தாதாசாகேப் தியோட்டலே | இந்திய தேசிய காங்கிரசு |  |
| 1967 |  |  |  |
| 1972 |  |  |  |
| 1978 | நீலகந்த்ராவ் யஷ்வந்த்ராவ் ஷிண்டே | இந்திய தேசிய காங்கிரசு (இ) |  |
| 1980 | தாதாசாகேப் தியோட்டலே |  |  |
| 1985 | மொரேசுவர் விதல்ராவ் தெமுர்டே | சுயேச்சை |  |
| 1990 | ஜனதா தளம் |  |  |
| 1995 | சஞ்சய் வாமன்ராவ் தியோட்டலே | இந்திய தேசிய காங்கிரசு |  |
| 1999 |  |  |  |
| 2004 |  |  |  |
| 2009 | சஞ்சய் வாமன்ராவ் தியோட்டலே | இந்திய தேசிய காங்கிரசு |  |
| 2014 | சுரேசு தநோர்கர் | சிவ சேனா |  |
| 2019 | பிரதிபா தநோர்கர் | இந்திய தேசிய காங்கிரசு |  |
| 2024 | கரண் சஞ்சய் தியோட்டலே | பாரதிய ஜனதா கட்சி | } |
## தேர்தல் முடிவுகள்
### 2024

## வெளியிணைப்புகள்
இந்திய தேர்தல் ஆணையம்
# புக்கிட் ஜாலில்


**புக்கிட் ஜாலில்** (மலாய்; ஆங்கிலம்: *Bukit Jalil*; சீனம்: 武吉加里尔) என்பது மலேசியா, கோலாலம்பூர் கூட்டரசு பிரதேசத்தில் உள்ள ஒரு நகரம் ஆகும். இந்த நகரத்தின் கிழக்கில் கோலாலம்பூர் விளையாட்டு நகரம் உள்ளது; மேலும், வடக்கில் சா ஆலாம் விரைவுச்சாலை; தெற்கில் பூச்சோங்-சுங்கை பீசி நெடுஞ்சாலை; ஆகிய போக்குவரத்து அணுகல்கள் உள்ளன.  

1992 வரை இந்த நகரம் புக்கிட் ஜாலில் ரப்பர் தோட்டம் (Bukit Jalil Estate) என்று அழைக்கப்பட்டது. பின்னர் தேசிய விளையாட்டு வளாகம் 1998-ஆம் ஆண்டு காமன்வெல்த் விளையாட்டுப் போட்டிகளுக்காக *(1998 Commonwealth Games)* ஒரு புதிய நகரமாக உருவாக்கப்பட்டது.  

பின்னர் 1999-ஆம் ஆண்டு வெளியான என்ட்ராப்மென்ட் *(Entrapment)* எனும் திரைப்படத்தின் படப்பிடிப்பு இடமாகவும் புக்கிட் ஜாலில் புறநகர்ப் பகுதி பயன்படுத்தப்பட்டது.  

## பொது
புக்கிட் ஜாலில் நகரத்திற்கு டாமன்சாரா-பூச்சோங் விரைவுச்சாலை மற்றும் புக்கிட் சாலில் நெடுஞ்சாலை வழியாகவும்; கிள்ளான் பள்ளத்தாக்கின் பிற பகுதிகளுடன் இணைப்புகள் உள்ளன. இவற்றைத் தவிர சா ஆலாம் விரைவுச்சாலை, மாஜு விரைவுச்சாலை, மெக்ஸ் நெடுஞ்சாலை மற்றும் பந்தாய் புதிய விரைவுச்சாலை *(New Pantai Expressway)* வழியாகவும் புக்கிட் ஜாலில் நகரத்தை அணுகலாம்.  

புக்கிட் ஜாலில் நகரம், செரி பெட்டாலிங் வழித்தடத்தில் உள்ள புக்கிட் ஜாலில் எல்ஆர்டி நிலையம், செரி பெட்டாலிங் எல்ஆர்டி நிலையம் மற்றும் அவான் பெசார் எல்ஆர்டி நிலையம் ஆகியவற்றால் சேவை செய்யப்படுகிறது.  

## கல்வி
**இந்த நகரத்தில் அமைந்துள்ள கல்வி நிறுவனங்கள் / கட்டமைப்புகள்:**  

- பன்னாட்டு மருத்துவப் பல்கலைக்கழகம் - *(International Medical University)*
- **மலேசிய தொழில்நுட்ப பூங்கா** - *(Technology Park Malaysia)*
- ஆசிய பசிபிக் தகவல் தொழில்நுட்ப நிறுவனம் - *(Asia Pacific Institute of Information Technology)*
- ஆசிய பசிபிக் தொழில்நுட்பம் மற்றும் கண்டுபிடிப்பு பல்கலைக்கழகம் - *(Asia Pacific University of Technology & Innovation)*
- புக்கிட் ஜாலில் தேசிய நடுநிலைப்பள்ளி - *(Bukit Jalil National Secondary School)*

## காட்சியகம்

## மேலும் பார்க்க
- அம்பாங் வழித்தடம்–செரி பெட்டாலிங் வழித்தடம்
- புக்கிட் ஜாலில் எல்ஆர்டி நிலையம்
- செரி பெட்டாலிங் எல்ஆர்டி நிலையம்
- அவான் பெசார் எல்ஆர்டி நிலையம்
# தேசிய நெடுஞ்சாலை 703ஆ (இந்தியா)



**தேசிய நெடுஞ்சாலை 703ஆ** (*National Highway 703B (India)*) பொதுவாக தெ. நெ. 703ஆ எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இது தேசிய நெடுஞ்சாலை 3-இன் ஒரு துணைச்சாலையாகும். தே. நெ. 703அ இந்தியாவின் பஞ்சாப் மாநிலத்தின் வழியாகச் செல்கிறது.  

## வழித்தடம்
மோகா-கோட் இசி கான்-மக்கு-ஹரிகே-பிக்கிவிண்ட்-கல்ரா.  

## சந்திப்புகள்
- மோகாவில்
- மக்கு அருகே
- மக்குவில்
- ஹரிகே
- பிக்கிவிண்ட்